ඔවුන් හෙට දිනය දක්වා බොරැල්ල පොලිසිය භාරයේ රඳවා තබාගන්නා බවයි පොලිස් මාධ්‍ය ප්‍රකාශක ජ්‍යෙෂ්ඨ නියෝජ්‍ය පොලිස්පති අජිත් රෝහණ ප්‍රකාශ කළේ.කෙසේ වෙතත්, ළමාරක්ෂක අධිකාරියේ සභාපති මහාචාර්ය මුදිත විදානපතිරණ කියා සිටියේ මේ දක්වා සිදුකර ඇති විමර්ශන සම්බන්ධයෙන් තම අධිකාරියට සෑහීමකට පත් විය නොහැකි බවයි.දැරියගේ මරණය සම්බන්ධයෙන් මේ වනවිට පොලිස් කණ්ඩායම් දෙකක්  පරීක්ෂණ සිදුකරනවා.ඒ අනුවයි රිෂාඩ් බදියුදීන් මන්ත්‍රීවරයාගේ බිරිඳ, ඇයගේ පියා සහ දැරිය නිවසට රැගෙන ආ තැරැව්කරු අත්අඩංගුවට ගැනුනේ.සිද්ධිය සම්බන්ධයෙන් සිදුකළ විමර්ශනවලදී අනාවරණ වූයේ රිෂාඩ් බදියුදීන් මන්ත්‍රීවරයාගේ නිවසේ මීට  පෙර මෙහෙකාර සේවයේ යෙදී සිටි දැනට 22 හැවිරිදි වියේ පසුවන තරුණියක් ද අවස්ථා දෙකකදී දූෂණයට ලක්ව තිබූ බවයි.මේ සම්බන්ධයෙන් රිෂාඩ් බදියුදීන් මන්ත්‍රීවරයාගේ බිරිඳගේ සහෝදරයෙකුද ඊයේ දිනයේදී අත්අඩංගුවට ගැනුනු අතර, ඔහුද හෙට දිනය දක්වා බොරැල්ල පොලිසිය භාරයේ රඳවා තබාගන්නා බවයි පොලිස් මාධ්‍ය ප්‍රකාශකවරයා සඳහන් කළේ.මේ අතර, දැරියගේ මරණය සම්බන්ධයෙන් අදත් ප්‍රදේශ කිහිපයකම විරෝධතා පැවැත්වුණා.